
Da li će slijepac prvi vidjeti Svemogućeg Allaha na Sudnjem danu, i je li tačno da će svaki ***[poslanik](https://pitajucene.com/search/poslanik/questions/ "Pretraži pitanja o poslanicima")*** imati svoj izvor, osim Saliha, alejhis-selam?


* 
* 
* 
* 
* 
* 
* 

 
Da li će slijepac prvi vidjeti Svemogućeg Allaha na Sudnjem danu, i je li tačno da će svaki poslanik imati svoj izvor, osim Saliha, alejhis-selam?

Ne znam da postoji vjerodostojan ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem stoji da će slijepac prvi vidjeti Uzvišenog Allaha na Sudnjem danu. Imam Dejlemi u djelu *Musnedul-firdevs*, 1/25/35, zabilježio je preko Semure b. Džunduba da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, to kazao, ali autentičnost toga predanja je diskutabilna. Hasan el-Basri govorio je: “Prvi ko će pogledati u lice Gospodara jeste slijepac.” (Lalekai u djelu *Šerhul-usul*, 3/578, sa slabim lancem prenosilaca.)  

Makar da je citirano predanje i autentično, ne bi se moglo uzeti kao argument, jer se radi o riječima tabiina. Kada je riječ o izvorima na Sudnjem danu i tome da samo Salih, alejhis-selam, neće imati svoj izvor, u tom je smislu Ibn Dževzi u djelu *El-Mevduat*, 4/120, zabilježio ništavan hadis. (Vidjeti: *Mizanul-iatidal,* 2/645.)  

Semure b. Džundub prenosi da je Poslanik, ﷺ, rekao: ”*Uistinu, svakom vjerovjesniku pripada izvor i svaki od njih će se hvalisati brojem onih koji budu pili s njega, a ja se nadam od Allaha da će moj izvor biti najposjećeniji*” (Tirmizi, 4/628/2443, Taberani, 7/212/6881, Ibn Ebi Asim u *Es-sunne,* 1/497/751. Hadiski stručnjaci imaju različita mišljenja kada je u pitanju autentičnost ove predaje. Vidjeti: *Tehzibus-sunen,* 13/57, *Umdetul-kari,* 23/136, *Fethul-Bari,* 11/475, *Tuhfetul-ahvezi,* 7/154 i *Es-silsiletus-sahiha,* 4/117-120.), a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


